**5è R - Recomanació d’activitats per fer a casa durant el confinament pel Coronavirus (2a setmana):**

* **Fer un diari:** continueu fent el diari. Escriviu com us sentiu, que heu fet, què és el que més us ha agradat del dia, què us hauria agradat fer avui... Recordeu que no ha de ser un escrit molt llarg, entre 3 i 5 línies ja està molt bé. Decidiu una hora per escriure, abans o després de sopar, per tenir idees per poder afegir al vostre escrit.
* **Llegir:** continueu llegint, es una molt bona activitat per passar l’estona i per avançar en llengua sense massa esforç. Llegiu concentrats, intentant entendre tota la història i amb un diccionari ben a prop per les paraules que més us costin d’entendre.

En el següent enllaç trobareu recursos per treballar la llengua, entre ells un apartat amb contes.

<http://www.edu365.cat/primaria/catala/index.html>

* **Dibuixar:** continueu dibuixant, de forma realista o fantàstica. M’agradaria enviar-vos un repte: intenteu dibuixar algun lloc de l’escola i quan tornem a les classes fem un racó de la nostra escola al costat del racó de l’art. Què us sembla?
* **Projecte joc (Pictureka):** recordeu que vam decidir que crearíem un joc semblant al Pictureka? Aneu guardant a la vostra carpeta tot allò que dibuixeu per posar-ho en comú quan ens trobem. Feu-los només amb tinta negra i que siguin simples però clars.
* **Personatge important de la setmana:** aquesta setmana trieu una altra persona important per a vosaltres i arreplegueu informació sobre ell o ella. Escriviu un text biogràfic sobre el personatge que heu triat. Sigueu originals en la vostra tria!
* **Operacions matemàtiques / càlcul mental:** us proposo anar fent una sèrie d’operacions diàries (operacions en un minut) i anar apuntant a una pàgina de l’agenda els encerts que feu cada dia. D’aquesta manera podreu veure si aneu millorant. Podeu fer una de sumes, una de restes, una de multiplicacions i una de divisions. Al següent enllaç trobareu una web per poder-les fer:

<http://ares.cnice.mec.es/matematicasep/colegio/maquina.html>

* **Taules de multiplicar:** continueu practicant-les fins que les domineu, sobretot les que més us costin. Us deixo un enllaç per poder practicar-les de forma més divertida:

<http://www.learnyourtables.co.uk/cat/index2.htm>

* **Resoldre problemes:** hem de continuar practicant la resolució de problemes, apuntant la pregunta i les dades, triant les operacions correctes i escrivint la solució de forma clara. Trobareu un enllaç a un document pdf que podeu obrir o guardar al vostre ordinador amb 50 activitats relacionades amb problemes matemàtics. No cal que els feu tots seguits, feu un parell o tres cada dia per anar practicant:

<https://sites.google.com/site/matematiques5/problemes/problemes51-50.pdf?attredirects=0&d=1>

* **Practicar la divisió:** per acabar, us deixo algun enllaç per fer divisions:
  + Una xifra: <https://www.matematicasonline.es/flash/divisiones/division1.html>
  + Dues xifres: <https://www.matematicasonline.es/flash/divisiones/division2.html>

Recordeu organitzar-vos els dies, feu-vos un horari o seguiu l’horari setmanal fent activitats relacionades amb les diferents àrees. Ens veien a la tornada.

Tot anirà bé.